Diari Oficial de la Generalitat Valenciana


Sumari del DOGV 5653, del 04-12-2007 (2007/14683)

RESOLUCIÓ de 26 de novembre de 2007, del director general de Recursos Humans de la Conselleria de Sanitat, per la qual es modifica la Resolució de 8 d'abril de 2005, que declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places d'auxiliars d'infermeria en institucions sanitàries dependents de la Conselleria de Sanitat i per la qual s'obri de nou el termini de quinze dies hàbils per a la participació en la convocatòria publicada per una altra Resolució de 8 d'abril de 2005 de la Direcció General de Recursos Humans per la qual s'inicia la fase de provisió del procés extraordinari de consolidació d'ocupació de l'esmentada categoria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14329


Data del document
:   26-11-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * administració regional
    * personal sanitari
    * concurs administratiu

RESOLUCIÓ de 26 de novembre de 2007, del director general de Recursos Humans de la Conselleria de Sanitat, per la qual es modifica la Resolució de 8 d'abril de 2005, que declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places d'auxiliars d'infermeria en institucions sanitàries dependents de la Conselleria de Sanitat i per la qual s'obri de nou el termini de quinze dies hàbils per a la participació en la convocatòria publicada per una altra Resolució de 8 d'abril de 2005 de la Direcció General de Recursos Humans per la qual s'inicia la fase de provisió del procés extraordinari de consolidació d'ocupació de l'esmentada categoria. [2007/14676]  
En execució de la Sentència ferma 110/06 del Jutjat Contenciós Administratiu núm. 7 de València confirmada per la sentència 543/07 del Tribunal Superior de Justícia de la Comunitat Valenciana, per la qual s'estima el recurs contenciós administratiu 238/05 promogut per Inmaculada Artal Catalá, contra la Resolució del director general de Recursos Humans de la conselleria de Sanitat de 24 de febrer de 2005, per la qual es modifica la Resolució de 20 de desembre de 2004 del mateix òrgan per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació de places d'auxiliar d'infermeria i contra la Resolució del director general de 9 de març de 2005, que desestima el recurs de reposició interposat per l'actora, les anul·la i declara contràries a dret i reconeix com a situació jurídica individualitzada el dret de l'actora a ser declarada en situació d'expectativa de destinació.  
Vista la Resolució de 24 de febrer de 2005 del director general de Recursos Humans, per la qual es modifica la Resolució de 20 de desembre de 2004 per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'auxiliars d'infermeria en les institucions sanitàries dependents de la conselleria de Sanitat.  
Vista la Resolució de 8 d'abril de 2005, del director general de Recursos Humans per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places d'auxiliars d'infermeria dependents de la conselleria de Sanitat. (DOGV 4997, de 03.05.2005).  
Vista la Resolució de 8 d'abril de 2005 de la Direcció General de Recursos Humans (DOGV 5004, de 12.05.2005) per la qual s'inicia la fase de provisió del procés extraordinari de consolidació d'ocupació per a la selecció i provisió de places d'auxiliars d'infermeria d'institucions sanitàries dependents de la conselleria de Sanitat i atés que l'apartat a) de la base tercera establix que haurà de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 27 de març de 2002 de la conselleria de Sanitat per la qual es convoca el procés extraordinari esmentat.  
Per raó de tot això anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Fent ús de les competències delegades en l'article 1.2 de la Resolució de 18 de gener de 2006, del director general de l'Agència Valenciana de Salut, per la qual delega competències en matèria de personal, resolc:  
Modificar la Resolució de 8 d'abril de juliol de 2005, per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places d'auxiliars d'infermeria de les institucions sanitàries dependents de la conselleria de Sanitat, amb la inclusió d'Inmaculada Artal Catalá amb una puntuació de 100,80 punts.  
Obrir de nou el termini de quinze dies hàbils, comptats a partir de l'endemà al de la publicació d'esta resolució en el DOCV per a la participació de la interessada, d'acord amb les bases publicades en la Resolució de 5 d'abril de 2005 de la Direcció General de Recursos Humans (DOGV 5004, de 12.05.2005).  
Contra la present resolució es podrà interposar incident d'execució de sentència davant del Jutjat Contenciós Administratiu núm. 7 de València, d'acord amb el que disposa l'article 109 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà del dia en què tinga lloc la publicació d'esta resolució.  
València, 26 de novembre de 2007.- El director general de Recursos Humans: José Cano Pascual.